PANEVĖŽIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ DIEGIMUI PANEVĖŽIO RAJONE FINANSINĖS PARAMOS TEIKIMO TVARKOS APRAŠO PATVIRTINIMO

2025 m. kovo 27 d. Nr. A-147

Panevėžys

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 ir 2 punktais ir Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 1 dalies 3 punktu:

1. T v i r t i n u Medžiojamųjų gyvūnų daromos žalos prevencinių priemonių diegimui Panevėžio rajone finansinės paramos teikimo tvarkos aprašą (pridedama).

2. P r i p a ž į s t u netekusiu galios Savivaldybės administracijos direktoriaus 2022 m. gegužės 10 d. įsakymą Nr. A-317 „Dėl medžiojamųjų gyvūnų daromos žalos prevencinių priemonių diegimui Panevėžio rajone finansinės paramos teikimo tvarkos aprašo patvirtinimo“.

Savivaldybės administracijos direktorius	Edmundas Toliušis

PATVIRTINTA

Panevėžio rajono savivaldybės

administracijos direktoriaus

2025 m. kovo 27 d.

įsakymu Nr. A-147

MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ DIEGIMUI PANEVĖŽIO RAJONE FINANSINĖS PARAMOS TEIKIMO TVARKOS APRAŠAS

I SKYRIUS

BENDROSIOS NUOSTATOS

1. Medžiojamųjų gyvūnų daromos žalos prevencinių priemonių diegimui Panevėžio rajone finansinės paramos teikimo tvarkos aprašas (toliau – Aprašas) reglamentuoja medžiojamųjų gyvūnų daromos žalos įdiegtų prevencinių priemonių (toliau – prevencinės priemonės) Panevėžio rajono teritorijoje finansinės paramos teikimą.

2. Aprašu vadovaujasi Panevėžio rajono savivaldybės administracijos direktoriaus įsakymu sudaryta Medžiojamųjų gyvūnų daromos žalos prevencinių priemonių diegimo vertinimo komisija (toliau – Komisija) ir pareiškėjai.

3. Komisija nagrinėja žemės sklypų, kuriuose neuždrausta medžioklė, savininkų, valdytojų ir naudotojų paraiškas, vertina įdiegtas prevencines priemones, nagrinėja su tuo susijusius dokumentus.

4. Paraiška – fizinio, juridinio asmens ar bendras (kooperavimosi atveju) užpildytas prašymas, kuriame prašoma kompensuoti įdiegtas prevencines priemones, kuriomis siekiama išvengti medžiojamųjų gyvūnų daromos žalos (toliau – Paraiška) (1 priedas).

5. Pareiškėjas – žemės sklypo, kuriame medžioklė nėra uždrausta, savininkas, valdytojas ar naudotojas (medžiotojų būreliai nėra žemės sklypų savininkai, valdytojai ar naudotojai, todėl finansinė parama jiems negali būti skiriama), kuris teikia Paraišką diegti Prevencines priemones (toliau – Pareiškėjas).

6. Šio Aprašo nuostatos netaikomos medžiojamųjų gyvūnų padarytai žalai atlyginti.

II SKYRIUS

FINANSAVIMO OBJEKTAS

7. Panevėžio rajono savivaldybės aplinkos apsaugos rėmimo specialiosios programos
(toliau – Specialioji programa) lėšomis, surinktomis už medžiojamųjų gyvūnų išteklių naudojimą, finansuojamos:

7.1. žemės sklypų, kuriuose medžioklė neuždrausta, savininkų, valdytojų ir naudotojų (medžiotojų būreliai nėra žemės sklypų savininkai, valdytojai ar naudotojai) įgyvendintos priemonės:

7.1.1. repelentų pirkimas ir želdinių ar žėlinių apdorojimo repelentais darbai;

7.1.2. aptvėrimo tvoromis, apsauginėmis juostomis, specialiomis tvoromis darbai ir šiems darbams atlikti reikalingų medžiagų pirkimas;

7.1.3. medelių individualių apsaugos priemonių pirkimas ir jų įrengimo darbai;

7.1.4. laukinių gyvūnų natūralias mitybos sąlygas gerinančių želdinių (pvz., miškinė kriaušė, miškinė obelis) pirkimas ir įveisimo darbai;

7.1.5. specialieji miško kirtimai, kurių tikslas – papildomas elninių žvėrių šėrimas žiemą;

7.1.6. papildomo elninių žvėrių šėrimo miško kirtimo atliekomis darbai;

7.1.7. miško aikščių šienavimo, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimo į krūvas darbai;

7.1.8. laižomosios druskos pirkimas ir laižyklų įrengimo darbai;

7.1.9. bebraviečių ardymo darbai;

7.1.10. medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimo darbai (specialios tvoros, elektriniai piemenys ir pan.).

7.2. kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti, pirkimas;

7.3 kitos priemonės, kurios atitinka įstatymų ir kitų teisės aktų, kuriais yra nustatytos savivaldybių funkcijos aplinkosaugos srityje, reikalavimus ir kurias galima priskirti Lietuvos Respublikos aplinkos ministerijos rekomenduojamoms priemonėms.

III SKYRIUS

LĖŠOS IR JŲ PASKIRSTYMAS

8. Lėšos medžiojamųjų gyvūnų daromos žalos prevencinėms priemonėms finansuoti planuojamos ir naudojamos iš Specialiosios programos.

9. Aprašo 8 punkte nurodytos lėšos naudojamos Aprašo 7 punkte nurodytų prevencinių priemonių, įdiegtų einamaisiais metais, įgyvendinimo išlaidoms kompensuoti. Pareiškėjas, pateikdamas Paraišką, užtikrina, kad Paraiškoje numatytos išlaidos nebuvo, nėra ir nebus finansuojamos iš Europos Sąjungos fondų ar kitų viešųjų lėšų.

10. Specialiosios programos lėšomis gali būti kompensuojama ne daugiau kaip 50 procentų juridiniams asmenims ir ne daugiau kaip 75 procentai fiziniams asmenims visų tinkamų finansuoti išlaidų.

11. Jei pateiktose Paraiškose nurodytos lėšos, reikalingos įgyvendintoms prevencinėms priemonėms, viršija Specialiosios programos konkrečiais metais įgyvendinti prevencines priemones planuotas tikslines lėšas, jos paskirstomos proporcingai turimoms lėšoms.

12. Finansinė parama gali būti skiriama prevencinėms priemonėms įgyvendinti tik miškų ūkio, žemės ūkio paskirties ir kitos paskirties (naudojimo būdas – bendro naudojimo teritorija) žemėje.

13. Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

14. Finansinė parama prevencinėms priemonėms diegti tam pačiam Pareiškėjui gali būti skiriama tik vieną kartą per kalendorinius metus.

IV SKYRIUS

FINANSINĖ PARAMA ĮDIEGTOMS PREVENCINĖMS PRIEMONĖMS KOMPENSUOTI

15. Finansinė parama Pareiškėjui teikiama kompensavimo principu. Apmokamos (kompensuojamos) tik faktiškai Pareiškėjo patirtos ir apmokėtos išlaidos, pagrįstos išlaidų pagrindimo ir apmokėjimo įrodymo dokumentais.

16. Paraiškos (1 priedas) priimamos ir registruojamos Panevėžio rajono savivaldybės administracijoje (toliau – Savivaldybės administracija) nuo kvietimo teikti paraiškas paskelbimo Savivaldybės interneto svetainėje (http://www.panrs.lt) ir vietinėje spaudoje dienos. Paraiškos priimamos iki einamųjų metų liepos 1 d. Paraiškų teikimo terminas gali būti pratęsiamas arba atnaujinamas, atsižvelgiant į lėšų poreikį finansuoti Prevencines priemones, numatytas jau pateiktose Paraiškose, ir lėšų likutį Specialiojoje programoje.

17. Teikdamas Paraišką (1 priedas) įgyvendinti 7.1.9 papunktyje nurodytą prevencinę priemonę, Pareiškėjas turi raštu suderinti neperspektyvios bebravietės ardymo darbus su medžioklės ploto vieneto naudotoju. Bebraviečių ardymo darbus valstybei priklausančiuose melioracijos grioviuose turi atlikti Žemės ūkio ministerijos atestuota įmonė, galinti atlikti melioracijos remonto darbus.

18. Pareiškėjas prie Paraiškos pateikia šiuos dokumentus:

18.1. žemės sklypo, kuriame bus diegiamos prevencinės priemonės, planą (-us) ar schemą;

18.2. detalų numatomų atlikti darbų aprašymą;

18.3. prevencinių priemonių įgyvendinimo sąmatą;

18.4. žemės sklypo nuosavybę, valdymo ar naudojimo teisę patvirtinančius dokumentus;

18.5. kitus su diegiama prevencine priemone susijusius dokumentus.

19. Pareiškėjas Paraiškoje nurodo numatomų vykdyti prevencinių priemonių pavadinimus, terminus, apimtis, lėšas (sąmatą) ir kitą reikalingą informaciją prevencinėms priemonėms įgyvendinti.

20. Žemės sklypų naudotojai yra atsakingi už įgyvendinamų prevencinių priemonių suderinimą su žemės sklypų savininkais ir valdytojais.

21. Pasibaigus Paraiškų pateikimo terminui Komisija Paraiškų vertinimą atlieka per 20 darbo dienų.

22. Komisija, nustačiusi, kad Paraiška užpildyta netinkamai, gali kreiptis į Pareiškėją dėl Paraiškos patikslinimo.

23. Netinkamai užpildyta ir nepatikslinta Paraiška toliau nevertinama.

24. Apie numatytą skirti finansinę paramą prevencinėms priemonėms diegti Pareiškėjai informuojami per 10 darbo dienų po Komisijos vertinimo atlikimo.

25. Paraiškose nurodytos prevencinės priemonės turi būti įdiegtos visiškai ir numatytais terminais. Ne visiškai ar ne laiku įdiegtų prevencinių priemonių sąnaudos nekompensuojamos.

26. Pareiškėjas, savo lėšomis įdiegęs prevencines priemones, iki einamųjų metų
lapkričio 15 d. Savivaldybės administracijai pateikia prašymą kompensuoti prevencinėms priemonėms diegti patirtas išlaidas ir lėšų panaudojimą įrodančius dokumentus (Apie įdiegtų prevencinių priemonių medžiojamųjų gyvūnų daromai žalai išvengti įgyvendinimo pažymą (2 priedas), paslaugų ir darbų sutartis, sąskaitas faktūras, prekių, medžiagų įsigijimo čekius ir kitą reikalingą dokumentaciją, susijusią su įdiegta prevencine priemone).

27. Įdiegtų prevencinių priemonių medžiojamųjų gyvūnų daromai žalai išvengti įgyvendinimo pažymą (Toliau – Pažyma) pasirašo žemės sklypo savininkas, valdytojas ar naudotojas (grupės atveju – žemės sklypų savininkai, valdytojai ar naudotojai). Jei prevencines priemones įgyvendino žemės sklypo naudotojas, darbų perdavimo ir priėmimo aktą taip pat pasirašo žemės sklypo savininkas ar valdytojas. Pažymą (2 priedas) pasirašo seniūnijos, kurioje yra žemės sklypas, seniūnas ar jo įgaliotas asmuo ir žemės sklypo savininkas, valdytojas ar naudotojas, įgyvendinęs prevencines priemones.

28. Komisija įvertina žemės sklypų savininkų, valdytojų ir naudotojų pateiktas Pažymas, žemės sklypo planus (schemas) su pažymėtomis įgyvendintomis prevencijos priemonėmis, dokumentus, patvirtinančius medžiagų, paslaugų ir darbų įsigijimą.

29. Jei Komisija nustato, kad Pažymoje nurodytos prevencinės priemonės apimtys neatitinka Paraiškoje nurodytų apimčių, lėšos savininkams, valdytojams ir naudotojams skiriamos tik už atliktus darbus.

30. Komisija turi teisę pasirinktinai atvykti į vietą patikrinti įgyvendintų prevencinių priemonių.

31. Lėšos prevencinėms priemonėms kompensuoti skiriamos Savivaldybės administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos prevencinėms priemonėms numatytų lėšų.

32. Prevencinėms priemonėms kompensuoti skiriamas lėšas žemės sklypų savininkai, valdytojai, naudotojai gali kooperuoti. Apie tokį tarpusavio susitarimą Savivaldybės administracija informuojama raštu pateikiant Paraišką.

33. Paraiškas planuojamoms prevencinėms priemonėms įgyvendinti vertina ir lėšas finansinei paramai gauti siūlo Komisija. Komisija taip pat sprendžia ir visus kitus klausimus, susijusius su prevencinių priemonių įgyvendinimu ir lėšų paskirstymu.

V SKYRIUS

BAIGIAMOSIOS NUOSTATOS

34. Savininkai, valdytojai ir naudotojai atsako už pateiktų duomenų teisingumą įstatymų nustatyta tvarka.

35. Aprašas galioja tiek, kiek jis neprieštarauja įstatymų ir kitų teisės aktų nuostatoms.

36. Aprašas gali būti pakeistas ar panaikintas Savivaldybės administracijos direktoriaus įsakymu.

_____________________________

Medžiojamųjų gyvūnų daromos žalos prevencinių

priemonių diegimui Panevėžio rajone finansinės

paramos teikimo tvarkos aprašo

1 priedas

____________________________________________________________________________

(Pareiškėjo (žemės sklypo savininko, valdytojo, naudotojo) fizinio asmens vardas, pavardė, asmens kodas, juridinio asmens pavadinimas, kodas)

___________________________________________________________________________

(adresas, el. pašto adresas, telefonas, sąskaitos numeris)

Panevėžio rajono savivaldybės administracijai

PARAIŠKA

DĖL FINANSINĖS PARAMOS MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ DIEGIMUI

__________________

(data)

Vadovaudamasis Lietuvos Respublikos medžioklės įstatymo 6 str., _______ metais numatau įdiegti šias medžiojamųjų gyvūnų daromos žalos prevencines priemones ir prašau skirti ……………Eur finansinę paramą.

________________________________________________________________________________

(medžioklės plotų vieneto pavadinimas)

________________________________________________________________________________

(prevencinės (-ių) priemonės (-ių) pavadinimas, sklypo adresas)

________________________________________________________________________________

________________________________________________________________________________

(prevencinės (-ių) priemonės (-ių) apimtis, plotas ir pan.)

________________________________________________________________________________

(numatomos lėšos, reikalingos prevencinei (-ėms) priemonei (-ėms) įdiegti)

________________________________________________________________________________

(prevencinės (-ių) priemonės (-ių) įvykdymo terminas (-ai))

Pateikiami šie dokumentai:

1. Žemės sklypo planai (schema) su pažymėtomis planuojamomis prevencinėmis priemonėmis.

2. Detalus numatomų atlikti darbų aprašymas su preliminariais apskaičiavimais (sąmata).

3. Kiti dokumentai:________________________________________________________________

________________________________________________________________________________

__________________	________________________________

(parašas) ( vardas, pavardė)

_______________________

Medžiojamųjų gyvūnų daromos žalos prevencinių

priemonių diegimui Panevėžio rajone finansinės

paramos teikimo tvarkos aprašo

2 priedas

PAŽYMA

APIE ĮDIEGTŲ PREVENCINIŲ PRIEMONIŲ MEDŽIOJAMŲJŲ GYVŪNŲ DAROMAI ŽALAI IŠVENGTI ĮGYVENDINIMĄ

_____________________

(data)

Žemės sklypo savininkas, valdytojas, naudotojas (reikalingą pabraukti) atliko šiuos medžiojamųjų gyvūnų daromos žalos prevencinių priemonių įdiegimo darbus:

________________________________________________________________________________

________________________________________________________________________________

( žemės sklypo adresas)

________________________________________________________________________________

________________________________________________________________________________

________________________________________________________________________________

________________________________________________________________________________

(prevencinių priemonių apimtis, plotas, atlikti darbai ir pan. )

_______________________________________________________________________________

(prevencinių priemonių įdiegimo kompensuotinos išlaidos Eur, numatytos specialiųjų lėšų sąmatoje)

PRIDEDAMA.

Dokumentai, patvirtinantys medžiagų pirkimą, paslaugų, darbų atlikimą (…… lapai).

Rekvizitai (paramai pervesti) ________________________________________________________________________________________________________________________________________________________________________________________________________________________________________________

Patvirtinu, kad visa pažymoje pateikta informacija yra teisinga, tiksli ir išsami.

Žemės savininkas, valdytojas, naudotojas

(reikalingą pabraukti)

_______________________	_________________________________________	(parašas)	(vardas, pavardė)

Priėmė

seniūnijos seniūnas

_____________________	_____________________________________

(parašas)	(vardas, pavardė)

___________________